
CREZI C-OR SA NE BATA? 


PERSONAJE: 


PRIMUL 
AL DOILEA 


O celulă in care tocmai au fost închişi. 


Teatru 


Matei Visinec 


PRIMUL: Unde esti? Ma auzi? Ma vezi? 

AL DOILEA: Nu... 

PRIMUL: Ce bestii... Toti sunt niste bestii... 

AL DOILEA: Da... 

PRIMUL: Crezi c-or să ne bata? 

AL DOILEA: Da. 

PRIMUL: Crezi c-or să ne omoare? 

AL DOILEA: Nu. 

PRIMUL: Eu, în orice caz, prefer să mă omoare decât să mă 
bată. 

AL DOILEA: Nu au voie să ne omoare. Există, totuşi, nişte 
legi. 

PRIMUL: Li se rupe de legi. Doar ei sunt cei care fac legile. 

AL DOILEA: În orice caz, nu pot să ne omoare. Ce-am făcut 
noi ca să ne omoare? 

PRIMUL: Ce-am făcut, ce n-am făcut... 


(Strigăte din exterior.) 


PRIMUL: Auzi? Au început să bată. 

AL DOILEA: Fă-te că n-auzi. 

PRIMUL: Cum să n-auzi? Păi nu vezi cum ţipă? 

AL DOILEA: Acopera-ti urechile. Gandeste-te la altceva. 

PRIMUL: Nu pot să mă gândesc la altceva. Nu suport să fiu 
bătut. N-au dreptul să ne bată. În orice caz, eu nu mă 
las, nu mă las bătut. 

AL DOILEA: Linişteşte-te, or să ne dea câteva palme şi or 
să ne lase să plecăm. Asta-i tot. 

PRIMUL: Nu e sigur. 

AL DOILEA: Ba da. 

PRIMUL: Ti s-a întâmplat tie, deja? 

AL DOILEA: Nu, da' ştiu eu cum se întâmplă de obicei. 

PRIMUL: De unde ştii? Te-au mai luat vreodată, aşa, pe 
sus? 

AL DOILEA: Nu, da' mi-au povestit altii cum se intampla. 
Iti rad câteva palme, poate câţiva pumni, si te lasă să 
pleci. Nu te pot ţine prea mult aici. Nici n-au loc, totul e 
plin. 

PRIMUL: Chiar şi o singură palmă, eu nu suport. Nu 
suport, nu-mi place să mă atingă cineva, îmi vine să 
vomit numai când mă gândesc. 

AL DOILEA: Hai, gata... N-ai să mori din două, trei palme. 

PRIMUL: Pe mine nu m-a bătut nimeni niciodată. Nici 
măcar taică-meu n-a ridicat niciodată mâna asupra mea. 

AL DOILEA: Nu te mai agita. Important e să te laşi bătut 
ales să nu ridici capul. Când or să înceapă să te bată, 
ține capul aplecat şi priveşte în pământ. 

PRIMUL: Nu... N-am să pot face niciodată aşa ceva... 

AL DOILEA: Ba da, va trebui s-o faci că altfel rişti să ieşi de 
aici mutilat pe viata. Baga-ti asta în cap, motive să ne 
tortureze n-au, tot ce vor e sa ne dea o lecţie. 

PRIMUL: Asculta, mie nu-mi place cum gandesti. 

AL DOILEA: Cum gândesc eu ar fi bine să gandesti şi tu. Si 
fii atent ce scoti pe gura cand or sa inceapa sa te bata. 
Daca ti se pune vreo intrebare raspunde politicos, da, 
nu, da, nu... depinde... Fără comentarii. Ai înțeles? Nici 
nu urli ca nebunul şi nici nu fă comentarii. 

PRIMUL: A, nu, eu am să urlu ca nebunul. 

AL DOILEA: Cu cât urli mai mult cu atât îi enervezi mai 
mult. Urla şi tu putin, cât să le faci plăcere, da' nu prea 
mult. Mai ales nu trebuie să le dai impresia că opui 
rezistență. Arată că te doare, dar dozează, e important să 
ştii să dozeze. 

PRIMUL: Sper c-or să înceapă cu tine. 

AL DOILEA: Nu e sigur c-or să înceapă cu mine. Dar dacă 
or să înceapă cu mine, cu atât mai bine pentru tine, or 
să obosească tăbăcindu-mă şi ai să scapi tu mai uşor. 

PRIMUL: Sincer să-ți spun, aş vrea să înceapă să ne bata 
cât mai repede ca să scăpăm o dată. 

AL DOILEA: A, nu, nu trebuie sa-ti faci iluzii... N-or sa ne 
bată imediat, întâi or să ne mai tina aici, ei ştiu bine ca 
noi ştim ce ne aşteaptă şi că asta ne angoasează... S-ar 
putea să ne scoată de aici ca să ne bată pe la patru 
dimineața, sau poate chiar mâine la prânz. Depinde, 
cum au chef. 

PRIMUL: Auzi, vreau să te rog ceva... 

AL DOILEA: Ce? 

PRIMUL: Dă-mi o palmă! 

AL DOILEA: Ce?! 

PRIMUL: Vreau să-mi dai o palmă. Ca să fiu pregătit... 
Vreau să-mi dau seama dacă pot să fac față. 

AL DOILEA: Fi serios... 

PRIMUL: Zău, te rog... Dă-mi o palmă... Dă-mi una ca şi 
cum ai fi... ca şi cum ai fi în locul lor... 

AL DOILEA: Tu ai înnebunit? 

PRIMUL: Nu, dar vreau să-mi dai o palmă... Hai, că-mi faci 
un bine, dă-mi una că altfel simt că mă sufoc... Dă-mi te 
rog o palmă că altfel încep să vomit... 

AL DOILEA: Bine, unde vrei să te ating? 

PRIMUL: Nu ştiu... unde vrei, dar hai o dată... hai, că 
prefer să fiu pregătit... Dar loveşte tare... Loveste tare de 
la început. 

AL DOILEA: Bine, închide ochii. 

PRIMUL: Nu, nu, loveşte-mă aşa... Unde vrei, da-i drumu'! 

AL DOILEA: În cap sau în stomac? 

PRIMUL: Unde vrei, dar fără milă. 

AL DOILEA: Ah, fir-ar să fie, nu e uşor. 

PRIMUL: Hai, că e cel mai mare bine pe care mi-l poți 
face... 


(Corp lovit cu brutalitate.) 
AL DOILEA: Scuză-mă... Cum a fost? 


PRIMUL (scuipând sânge): E bine... 
AL DOILEA: Te doare? 


Teatru 


PRIMUL: Da... 

AL DOILEA: N-am vrut... Crede-ma ca n-am mai lovit 
niciodata pe nimeni. 

PRIMUL: N-ai lovit dar ştii să lovesti. 

AL DOILEA: Mi-e frică şi mie, asta-i tot... 

PRIMUL: Normal... În orice caz, iti mulțumesc... Si acum 
mai vreau una... 

AL DOILEA: A, nu... Acum e rândul tău să dai. 


(Lovituri din ce în ce mai brutale.) 


CORTINA 

O CAFEA LUNGA CU PUTIN 
LAPTE SI UN PAHAR CU APA 


PERSONAJE 


CLIENTUL 
FEMEIA DE LA BAR 


Teatru 


(Intra CLIENTUL. FEMEIA DE LA BAR priveste in gol.) 


FEMEIA: Cand vine luna noiembrie, zilele se impregneaza 
aici de un fel de erotism obosit. Dar mie imi place 
această senzație că nu mai e nimic de făcut. Această 
senzație că natura nu mai e avidă de orgasm ci pur şi 
simplu aspiră la un moment de tihnă, pentru a rumega 
un anume gust nou, al neimplinirii. 


(Pauză.) 
CLIENTUL: Bună ziua. 


(CLIENTUL se aşează la o masă. FEMEIA se apropie şi 
rămâne nemişcată, privind în gol.) 


FEMEIA: După cum puteți vedea, sezonul cald s-a încheiat. 
Marea se răceşte. Peste câteva zile este anunțată prima 
furtună. Pe plajă dacă mai vezi, ici, colo, câte un om. 
Cum ar fi această doamnă care îşi plimbă câinele sau 
tânărul acesta nebun după surf. Acum, când ieşi la 
plimbare, trebuie să ai grijă să nu-ţi uiţi umbrela. Eu 
personal detest umbrelele. În mod sistematic, de câte ori 
îmi deschid umbrela, porneşte din senin un vânt şi mi-o 
întoarce pe dos. Am observat, de altfel, un lucru ciudat 
la această rasă târzie care sunt oamenii. Nu le place să- 
şi schimbe umbrela. Mult mai des îşi cumpără pantofi 
noi, decât umbrele noi. Când li se uzează o pereche de 
pantofi, o înlocuiesc imediat, fără nici o strângere de 
inimă. Dar fata de o umbrelă stricată au altă atitudine, 
nu le vine să se separe de ea şi continuă să o care cu ei. 
Nimeni nu se întreabă însă de ce... 

CLIENTUL: O cafea, vă rog. 

FEMEIA: Sunt singură de trei zile. Nimeni nu a mai intrat 
în această cafenea de trei zile. Şi totuşi, cafeneaua este 
deschisă tot timpul. Am crezut că înnebunesc. Plafonul 
de nori este atât de jos... Auziti tipetele pescarusilor? Am 
să vă aduc imediat cafeaua pe care mi-ati cerut-o. Este 
ora 11 şi 12 minute fix. În blocul de alături, la etajul 
patru, a fost găsit un mort. Poate că e vorba de o crimă. 
În această regiune vremea rea începe în noiembrie şi tine 
până în aprilie. Vreti să vă povestesc un fapt divers? S-ar 
părea că o femeie de 32 de ani, care se afla în stare de 
comă de mai bine de doi ani, s-a trezit la viață în urma 
unui cutremur de pământ. Câteodată mă întreb dacă nu 
sunt şi eu într-o stare de comă profundă. Poate că noi 
toți suntem într-o stare de comă profundă. Sigur, ne 
mişcăm, ne vorbim, mâncăm şi bem, credem că 
înțelegem o mulțime de lucruri, dar de fapt suntem, 
poate, toți, într-o stare de comă profundă. Si în 
consecință suntem cu toții în aşteptarea unui cutremur 
de pământ salvator. Da, într-o bună zi seismul teluric ne 
va salva. Şi atunci ne vom trezi şi vom deschide ochii şi 
vom lua contact cu exteriorul, cu lumea... Ce vom vedea 
oare, când va veni acest moment? Cine ştie? Adevărul 
este că sunt total dezgustată. Nu mă întrebaţi cum am 
ajuns la acest grad de dezgust. Mi-aţi cerut o cafea... Îmi 
amintesc că şi anul trecut, cam tot în noiembrie, ati 
venit aici şi ati băut o cafea la bar... Şi ati cerut atunci o 
cafea lungă... De aceea îmi permit să vă întreb acum... 
De data aceasta, cafeaua o vreți tot lungă? 

CLIENTUL: Lungă, da. 

FEMEIA: Observati, sper, cum suntem cu toţii pe cale de a 
ne pierde memoria. Locuim cu toţii într-o gaură din care 
s-a scurs memoria, precum acei crabi care rămân blocați 
în alveolele stâncilor în momentul când începe refluxul... 

CLIENTUL: Bunica mea dinspre tată era o femeie foarte 
grasă. Spre sfârşitul vieții devenise chiar atât de grasă 
încât nu se mai putea deplasa. Dar e ciudat cum ființele 

grase sunt viclene. Aceasta bunica a mea nu inceta sa- 
mi ceară să-i fac tot felul de servicii. Îi aduceam apă, îi 
aduceam scrumiera, îi aduceam corespondenţa... Eram o 
familie numeroasă într-o casă enormă, eu, maica-mea, 
taică-meu, soră-mea, bunicii dinspre tată... În fiecare 
seară cinam împreună. lar la sfârşit, bunica spunea „şi 
acum, cine spală vasele?” 

FEMEIA: A, povestea asta cu farfuriile murdare o cunosc şi 
eu foarte bine. Am şi eu amintirile mele legate de 
farfuriile murdare. Când eram mică, eu trebuia 
întotdeauna să mă ocup de farfuriile murdare. Şi chiar 
mai târziu... Toată viața mea n-am făcut decât să spăl 
farfurii murdare. Dar de o vreme a început să-mi placă. 
Cel mai mult îmi place să-mi scufund mâinile în chiuveta 
plină cu apă caldă. Îmi place enorm să simt apa caldă, 
opacă, îngroşată de grăsime şi de toate celelalte resturi 
care se desprind de pe farfurii. Aici, de exemplu, când nu 
e multă lume, şi nu e niciodată multă lume, prefer să 
spăl eu însumi cu mâna mea farfuriile decât să folosesc 
maşina de spălat vase. Vreti şi putin lapte în cafea? 

CLIENTUL: Poftim? 

FEMEIA: Anul trecut, când ati venit să beti o cafea la bar, 
ati cerut o cafea lungă cu putin lapte într-o cescuta mica 
alături. Vreti şi acum putin lapte alături? 

CLIENTUL: Da, puţin lapte alături. 

FEMEIA: Şi un pahar cu apă? 

CLIENTUL: De fapt, sunt puţine luni de când am căzut în 
comă. Într-o zi mă plimbam pe la mine prin cartier, era 
într-o duminică, toți locuitorii îşi scoseseră în stradă 
vechiturile de prin poduri şi pivnițe ca să le vândă. lar 
eu, trecând printre toate aceste obiecte de care nu aveam 
nevoie, am avut brusc o senzaţie ciudată, am simțit ca 
mă scufund. Dar, ca să fiu sincer, senzația nu era 
dezagreabilă. 

FEMEIA: Anul trecut, când ati venit si ati băut o cafea la 
bar, ati cerut o cafea lungă, cu putin lapte alături, 

precum si un pahar cu apa. Doriti si acum un pahar cu 
apă? 

CLIENTUL: Marea continuă să avanseze. Este momentul 
anului când fluxul şi refluxul au cea mai mare 
intensitate. Vă place şi dumneavoastră să priviți cum se 
apropie marea de oraş? 

FEMEIA: Da. 


(FEMEIA DE LA BAR aduce, pe o tavă, o cafea, putin lapte 
într-o ceşcuță separată şi un pahar cu apă. Când ajunge 
lângă CLIENT, depune tava pe masă dar cafeaua, cescuta 
şi paharul rămân suspendate în aer. Ambele personaje 
rămân tăcute, cu privirile aspirate de vidul înconjurător.) 


CORTINA 

